पशुओं की हवेली से तीन भैंसे चोरी
काला संघिया | कालासंघिया में पशुओं की हवेली से चोरों ने 3 भैंसे चोरी कर ली। किसान हरपाल सिंह ने काला संघिया पुलिस को दी शिकायत में बताया कि मंगलवार को वह हवेली से पशुओं को चारा डाल कर गया। सुबह जाकर देखा तो तीन भैंसे हवेली से गायब थीं। उसका गुजर बसर पशुओं के दूध से ही चलता है अब वह बेरोजगार हो गया है। उसने बताया कि भैंस चोरी का यह पहला मामला नहीं है इससे पहले भी कस्बे से पंचायत सदस्य जोगा सिंह की तीन भैंसे, हरमेल सिंह मेहला की तीन भैंसे, पडोसी गांव ललियां से भी तीन भैंसे चोरी हो चुकी है। पुलिस ने शिकायत के आधार पर भैंसो की खोजबीन के प्रयास शुरू कर दिए है।
hin_Deva hin_Deva